«Yuventus» «PSJ»ning taniqli yarim himoyachisini xarid qilmoqchi

«Yuventus» vakillari «PSJ» yarim himoyachisi Anxel Di Mariya agenti bilan uchrashishdi. Bu haqda Sky Sport jurnalisti Fabritsio Romano o‘z tvitterida xabar bergan.
«Yuventus» Anxel Di Mariyaning agenti Pablo Sabbag bilan uchrashdi. Muzokaralar Kardiffdagi finaldan so‘ng davom ettiriladi», - deya yozdi jurnalist.
Avvalroq TMW Turin klubi hujumchi Mario Manjukichni boshqa jamoaga berib yuborib, uning uchun olingan 20 mln. yevrodan Di Mariyani o‘z tarkibiga qo‘shib olishda foydalanmoqchi ekani haqida xabar bergandi. Bundan tashqari, «Yuventus» «PSJ»ga argentinalik futbolchi uchun yarim himoyachi Mario Leminani ham berib yuborishga tayyor.